|  |
| --- |
| PRITARTA |
| Panevėžio miesto savivaldybės administracijos  Švietimo ir jaunimo skyriaus |
| vedėjo 2017- 03-27 |
| įsakymu Nr.VĮ-90 (22.1.7) |
|  |
| PATVIRTINTA |
| Panevėžio lopšelio-darželio ,,Jūratė“ direktoriaus |
| 2017-03-28 |
| įsakymu Nr. V-58 |

**PANEVĖŽIO LOPŠELIO-DARŽELIO „JŪRATĖ“**

**2017–2019 METŲ STRATEGINIS PLANAS**

Panevėžys 2017

**TURINYS**

1. Įvadas......................................................................................................................................3
2. Įstaigos pristatymas................................................................................................................3
3. Situacijos pristatymas:............................................................................................................4

Išorinės aplinkos analizė PESTE............................................................................................4

Vidinių išteklių analizė...........................................................................................................5

1. Įsivertinimas............................................................................................................................8
2. Lopšelio-darželio vizija..........................................................................................................9
3. Lopšelio-darželio misija........................................................................................................10
4. Lopšelio-darželio vertybės.....................................................................................................10
5. Strateginiai tikslai..................................................................................................................11
6. Strateginių priemonių realizavimo planas............................................................................11
7. Lėšų poreikis strategijai įgyvendinti.....................................................................................16
8. Plano įgyvendinimo ir stebėsenos procesas..........................................................................17

**I SKYRIUS**

**ĮVADAS**

Panevėžio lopšelio-darželio ,,Jūratė“ 2017-2019 metų strateginis planas parengtas remiantis Lietuvos pažangos strategija „Lietuva 2030“, valstybinės švietimo strategija 2013-2022 metams, Panevėžio miesto 2014-2020 metų strateginės plėtros planu, Geros mokyklos koncepcija, kitais Panevėžio miesto savivaldybės dokumentais, reglamentuojančiais ikimokyklinio ugdymo mokyklų veiklą. Strateginis planas nusako Panevėžio lopšelio-darželio ,,Jūratė“ plėtotės strategines kryptis, tikslus, uždavinius ir apibrėžia veiklos rezultatus.

2017-2019 metų strateginį planą rengė direktoriaus 2016 metų rugsėjo 9 d. įsakymu V- 147 sudaryta darbo grupė „Dėl darbo grupės sudarymo strateginiam planui 2017-2019 metams ir 2017 metų metiniam veiklos planui parengti“ atsižvelgdama į viso bendruomenės (tėvelių, socialinių partnerių, savivaldos) nuomones, teiktus pasiūlymus.

Įgyvendinant strateginio plano kryptis bus siekiama užtikrinti šiuolaikinės visuomenės poreikius atitinkanti ugdymo kokybė ir sudarytos sąlygos vaikams įgyti visas vaiko ugdymo/si kompetencijas: sveikatos saugojimo, socialinę, komunikavimo, pažintinę, meninę bei sėkmingai pasiruošti mokyklai.

2017-2019 metų strateginio plano tikslai ir uždaviniai bus įgyvendinami įstaigos bendruomenės (tėvų, pedagogų, specialistų) pastangomis.

**II SKYRIUS**

**ĮSTAIGOS PRISTATYMAS**

Panevėžio lopšelis-darželis“ Jūratė“ įkurtas 1969 metais. Įstaiga įsikūrusi strategiškai patogioje vietoje mieste – netoli didžiųjų gyvenamųjų rajonų, kuriuose gausiai kuriasi jaunos šeimos, patogus susisiekimas su miesto centru. Lopšelis – darželis yra ikimokyklinio ugdymo mokyklos tipo švietimo įstaiga, teikianti ankstyvąjį, specialųjį ikimokyklinį, ikimokyklinį ir priešmokyklinį ugdymą. Renovuotas pastatas, aukšta pedagogų kvalifikacija ir dėmesys šeimų poreikiams bei kryptingas veiklos viešinimas per šiuolaikines socialines medijas taip pat įtakoja lopšelio-darželio įvaizdį. Įstaiga savo veiklą grindžia Lietuvos Respublikos Konstitucija, Vaiko teisių konvencija, Vyriausybės nutarimais, Švietimo ir mokslo ministerijos, Panevėžio miesto savivaldybės norminiais aktais ir kitais teisės aktais.

Strateginio plano rengimo metais, t.y.2016-2017 mokslo metaislopšelyje– darželyje veikia 12 grupių, iš jų: 2 ankstyvojo amžiaus (lopšelio), 4 bendrojo ikimokyklinio amžiaus, 1 bendrojo priešmokyklinio amžiaus, 3 specialiojo ikimokyklinio amžiaus grupės, 2 specialiojo priešmokyklinio amžiaus grupės.

Įstaigoje dirba 35 pedagoginiai darbuotojai: 2 vadovai, 9 pedagogai, neturintys kvalifikacinės kategorijos, 8 – įgiję vyresniojo pedagogo kvalifikacines kategorijas, 15 – metodininkų.

Pagalbą vaikams teikia pilna pagalbos mokiniui specialistų komanda: logopedai, specialieji pedagogai, psichologas, judesio korekcijos pedagogas, masažistas. Meninę kompetenciją ugdo meninio ugdymo pedagogai (muzikos ir dailės). Atsižvelgiant į tėvų poreikius, organizuojama papildoma veikla: šokiai, krepšinis, ankstyvoji anglų kalba.

Įstaigą lanko 162 vaikai. 27 vaikams yra nustatytas negalios lygis, 7 vaikų šeimos gauna socialinę pašalpą, 7 priešmokyklinio amžiaus vaikams skirtas nemokamas maitinimas (pietūs), 2 vaikai yra netekę maitintojo, 7 vaikai auga daugiavaikėse šeimose, kuriose auga 3 ir daugiau vaikų.

**III SKYRIUS**

**SITUACIJOS ANALIZĖ**

1. **Išorinės aplinkos analizė PESTE.**
   1. **Politiniai, teisiniai:**

• Lietuvos pažangos strategijoje „Lietuva 2030“ išskirtos pažangai svarbios vertybės – atvirumas, kūrybingumas ir atsakomybė bei 3 pažangos sritys: visuomenė, ekonomika ir valdymas. Pokyčių laukiama šiose srityse: 1) sumani visuomenė, 2) sumani ekonomika ir 3) sumanus valdymas.

• Ikimokyklinis ir priešmokyklinis ugdymas yra pirminės Lietuvos švietimo sistemos pakopos, užtikrinančios lygias starto galimybes mokymui/si pradinio ugdymo pakopoje. Todėl labai svarbu, kokius reikalavimus ir reikšmę šio ugdymo pakopoms skirs šalies vyriausybė, miesto savivaldybės vadovai politiniame, socialiniame, ekonominiame ir technologiniame – inovacijų lygmenyje.

• Panevėžio miesto 2014-2020 metų strateginės plėtros plane numatyta: ,, Optimizuoti miesto bendrojo ir ikimokyklinio ugdymo įstaigų tinklą, sukuriant įvairialypę pasiūlą miesto vaikams ir jaunimu“, ,,Atnaujinti (renovuoti, rekonstruoti, remontuoti) ugdymo įstaigų pastatus, patalpas, inžinerinius tinklus ir įrenginius, neatitinkančius keliamų higienos, energetinio efektyvumo, technologinių ir saugumo reikalavimų.“, ,,Atnaujinti (renovuoti, rekonstruoti, remontuoti) švietimo įstaigų sporto aikštynus, sporto bazes ir ikimokyklinio ugdymo įstaigų vaikų žaidimo aikšteles.“

• Daugelis Lietuvos Respublikos Vyriausybės programoje numatytų įgyvendinti priemonių palankios ikimokyklinio ir priešmokyklinio ugdymo institucijoms, siekiui didinti ugdymo prieinamumą, kokybę bei veiksmingumą. 2011 m. sausio 1 d. įvestas ,,Ikimokyklinuko krepšelis“ ir skirtas kiekvienam pagal ikimokyklinio ugdymo programą ugdomam vaikui.

• Ikimokyklinio ugdymo plėtra pagerino švietimo prieinamumą: visiems vaikams sudarytos sąlygos pasirengti mokyklai, priešmokyklinis ugdymas tapo privalomu. Modelių įvairovė gerina švietimo prieinamumą.

• Visi specialiųjų poreikių vaikai turi teisę būti ugdomi ir ugdytis jiems palankioje ugdymo aplinkoje.

• Mokyklos programų kūrimas leidžia atsižvelgti į įstaigos bendruomenės poreikius, į ugdytinių tėvų lūkesčius ir socialinius aplinkos veiksnius.

* 1. **Ekonominiai:**

**•** Lietuvos švietimo įstaigų finansavimas priklauso nuo šalies ekonominės būklės. Mokykla finansuojama pagal patvirtintą Mokinio krepšelio lėšų apskaičiavimo ir paskirstymo metodiką. Aplinkos poreikiai ir aptarnaujančio personalo darbo užmokestis finansuojamas iš savivaldybės biudžeto lėšų. Ikimokyklinio ugdymo mokykla turi galimybę aktyviai dalyvauti projektuose finansinei paramai gauti, ieškoti rėmėjų.

• 2013 metais renovuotas įstaigos pastatas. Per kelerius metus vaikų lopšelyje-darželyje atliktas dalies grupių rūbinėlių, kabinetų, maitinimo bloko einamieji remonto darbai, atnaujintos 6 grupių virtuvėlės, įsigyta darbui virtuvėje reikalinga įranga ir priemonės, atnaujinami baldai, lovos, remontuoti koridoriai, tvarkoma lauko teritorija naikinant senas ir nesaugias pavėsines, kiemo inventorių, tačiau įstaigai skiriamo finansavimo nepakanka, kad renovuoti elektros instaliaciją, vamzdynus, pakeisti grindis bei atnaujinti ugdymo erdves, pritaikant jas prie šiuolaikinės modernios ugdymo aplinkos sampratos.

* 1. **Socialiniai:**

• Lopšelio-darželio veiklai ir jo strateginio plano kryptims įtakos turi ir bendroji Lietuvos socialinė politika. Toliau mažėja Lietuvos gyventojų skaičius, vadinasi, ir švietimo paslaugų rinka.

• Daugėja vaikų, turinčių specialiųjų ugdymosi poreikių dėl elgesio ir emocijų spektro, raidos, kalbos ir komunikavimo sutrikimų, kitų somatinių susirgimų.

* 1. **Technologiniai:**

• Vienu iš pagrindinių Valstybės ilgalaikės raidos strategijos tikslų yra vykdyti informacinės ir žinių visuomenės plėtros programą. Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui, todėl tampa svarbiu veiksniu modernizuojant ikimokyklinio ugdymo įstaigą, siekiant naujų kompetencijų ir kvalifikacijų, teikiant informaciją visuomenei ir socialiniams partneriams, diegiant šiuolaikinę įsivertinimo ir vertinimo kultūrą.

• Visoje įstaigoje įdiegtas ir veikia bevielis internetinis ryšys, tačiau grupės neturi mobiliųjų įrenginių, kuriuos galėtų naudoti ugdymo procese.

• Nuolat tobulėjant IKT technologijoms kompiuterinė ir informacinė technika sparčiai sensta ir reikalauja nuolatinio atnaujinimo.

• Pagrindinė informacija platinama ir gaunama elektroniniu paštu.

• Informacija apie laisvas vietas ikimokyklinio ir priešmokyklinio ugdymo grupėse pateikiama internetinėje svetainėje [www.panevezys.lt/svietimas](http://www.panevezys.lt/svietimas).

• 2016 metais įdiegta elektroninė tėvų prašymų registravimo sistema http://darzeliai.panevezys.lt/

1. **Vidinių išteklių analizė:**

**2.1.** Mokyklos kultūra:

• Panevėžio lopšelis-darželis „Jūratė“ yra ugdymo įstaiga, teikianti ankstyvąjį, ikimokyklinį, priešmokyklinį ir specialųjį ugdymą.

• Įstaigą lankančių vaikų mityba pritaikyta pagal SAM rekomendacijas.

• Įstaigą lanko 162 vaikai, lankomumo vidurkis apie 70-80%.

• Gera teikiamų paslaugų kokybė, sąlygoja įstaigos populiarumą ir suteikia pasididžiavimo ugdymo įstaiga jausmą.

• Plačiojo įsivertinimo duomenimis, įstaigoje geras mikroklimatas, bendruomenė nuolat rūpinasi įstaigos įvaizdžio kūrimo kultūra bei pasitiki vadovų kompetencija.

• Lopšelio-darželio pedagogai bendrauja ir bendradarbiauja tarpusavyje, su kolegomis iš kitų ugdymo įstaigų, bei įvairiais socialiniais partneriais.

• Ugdytinių tėvai turi galimybę dalyvauti vaikų ugdymo(si) procese bei gauti savalaikę ir išsamią informaciją vaikų ugdymo(si) klausimais.

• Nuolat atnaujinama įstaigos internetinė svetainė [www.darjurate.lt](http://www.darjurate.lt)

• Sukurta įstaigos paskyra [www.facebook.com](http://www.facebook.com), kuri yra itin populiari ir sekama ne tik ugdytinių tėvų, bet ir darbuotojų, socialinių partnerių.

•Atskiros grupės (,,Drugeliai“, ,,Kiškučiai“, ,,Varliukai“) vidiniam komunikavimui naudoja [www.facebook.com](http://www.facebook.com) uždaras grupes.

2.2. Ugdymas ir mokymasis:

• Įstaigoje veikia 12 grupių, iš jų: 2 ankstyvojo amžiaus (lopšelio), 4 ikimokyklinio amžiaus, 1 priešmokyklinio ugdymo, 3 specialiojo ikimokyklinio amžiaus grupės, 2 specialiojo priešmokyklinio amžiaus grupės.

• Lopšelio-darželio programa tenkina individualius ir specialiuosius vaikų ugdymosi poreikius bei interesus, ugdomoji aplinka ir priemonės pritaikytos vaikų sėkmingam ugdymuisi.

• Ugdomoji veikla vykdoma planingai, užtikrinama sisteminga ugdomosios veiklos planavimo priežiūra, vertinimas ir konsultavimas.

• Ugdymo/si procesų kokybė nuolat tobulinama, atsižvelgiant į naujausias švietimo tendencijas, pedagogų veiklos vertinimo ir įsivertinimo išvadas. Vaikai motyvuoti, noriai dalyvauja veiklose.

• Nuo 2015 metų rugsėjo 1 dienos ugdymas priešmokyklinėse grupėse organizuojamas pagal atnaujintą Priešmokyklinio ugdymo bendrąją programą.

• Ugdymas ikimokyklinio amžiaus grupėse vyksta pagal atnaujintą ir patvirtintą 2016 m. liepos 11d. lopšelio-darželio ,,Jūratė“ direktoriaus įsakymu Nr. V-115 įstaigos Ikimokyklinio ugdymo ir ugdymosi programą.

• Veikia paankstinto (nuo 7.00 val.) ir prailginto (iki 20.06 val.) buvimo grupės.

• Tenkinant vaikų individualius poreikius įstaigoje parengta meninės raiškos programa- projektas „Mažieji kūrėjai“.

• Pagalbos mokiniui specialistai kasmet parengia pritaikytas programas, skirtas specialiųjų ugdymosi poreikių turintiems vaikams

• Parengtos ir patvirtintos Rekomendacijos ugdyti specifinių pažinimo sutrikimų turintiems ikimokyklinio ir priešmokyklinio amžiaus vaikams 2016 m. liepos 11d. įsakymu Nr. V-115.

• Visi Lopšelio-darželio darbuotojai, dalyvaudami įvairiuose programose ir kvalifikaciniuose mokymuose, įgijo kompiuterinio raštingumo pradmenis, tačiau ne visi yra pasirengę ir geba efektyviai naudotis mobiliaisiais įrenginiais ugdymo procesui ar jo administravimui modernizuoti.

Nupirktas vienas nešiojamasis kompiuteris, kuriuo naudojasi 2 grupės.

• Organizuojama papildoma, tėvų lėšomis apmokama veikla: krepšinis, šokiai, anglų kalba.

• Įstaigoje įrengta vieta darbui su kompiuteriu, prieinama kiekvienam pedagogui, tačiau reikia atnaujinti kompiuterinę įrangą.

2.3. Pasiekimai:

• Nuo 2015 metų rugsėjo 1 dienos pradėtas įgyvendinti Švietimo ir mokslo ministerijos patvirtintas „Ikimokyklinio amžiaus vaikų pasiekimų vertinimo aplankas“.

• Ugdytinių vertinimas vyksta nuolat. Vaikų pažanga fiksuojama du kartus metuose (rudenį ir pavasarį), kaupiami individualūs vaikų pasiekimų aplankai, atliekama vaikų pasiekimų ir pažangos vertinimo analizė, vaikų pasiekimai aptariami su tėvais.

• Pasiekimų ir pažangos vertinimas yra neatskiriama ikimokyklinio amžiaus vaikų ugdymosi proceso dalis.

• Vaikų, grupių ir auklėtojų dalyvavimą, laimėjimus įvairiuose konkursuose ir kituose renginiuose įrodantys dokumentai kaupiami bei viešinami įstaigos internetinėje svetainėje ir paskyroje www.facebook.com.

2.4. Pagalba mokiniui:

• Vaikams, turintiems specialiųjų ugdymosi poreikių, teikiama logopedo, specialiojo pedagogo, psichologo, judesio korekcijos pedagogo pagalba, masažuotojo paslaugos.

• Meninio ugdymo pedagogas organizuoja individualias veiklas muzikai gabiems vaikams.

• Visiems vaikams organizuojami fizinio aktyvumo užsiėmimai, kurie vyksta kieme (šiltuoju metų laiku) arba salėje.

• Lopšelio-darželio vaiko gerovės komisija rūpinasi, kad įstaigoje būtų užtikrintas įvairios ir visapusiškos pagalbos ir paramos šeimai teikimas, rūpinasi teikiamų paslaugų kokybe ir tikslingumu, įvertina vaikų specialiuosius ugdymosi poreikius ir jų lygius ir planuojama pagalba.

• 1 ugdytiniui teikiama atvykstančio surdopedagogo pagalba (pasirašyta sutartis su Panevėžio kurčiųjų ir neprigirdinčiųjų mokykla).

2.5. Vadovavimas ir lyderystė:

• Įstaigos veiklą reglamentuoja steigėjo patvirtinti lopšelio-darželio nuostatai, darbo tvarkos taisyklės, Bendruomenės etikos kodeksas, darbuotojų pareiginės instrukcijos. Lopšelio-darželio ugdymo proceso organizavimą ir ugdymo turinį reglamentuoja Lopšelio-darželio Ikimokyklinio ugdymo ir ugdymosi programa. Ugdymo turinio įgyvendinimą, buhalterinę veiklą ir t.t. reglamentuoja lopšelio-darželio specialistų parengtos ir direktoriaus patvirtintos įvairios tvarkos.

• Lopšelio-darželio planavimo sistemą sudaro: lopšelio-darželio strateginis planas, lopšelio – darželio ,,Jūratė“ ikimokyklinio ugdymo ir ugdymosi programa, valstybinė priešmokyklinio ugdymo ir ugdymosi programa, lopšelio-darželio metinis veiklos planas, lopšelio-darželio metų biudžeto projektas, pedagogų atestacijos perspektyvinė programa, grupių veiklos planai, metodinės veiklos planas, projektai.

• Strateginiam planui ir metinei veiklos programai parengti sudaromos darbo grupės. Bendruomenės pasiūlymai ir idėjos teikiami įvairių susirinkimų, pasitarimų, apklausų metu. Planai ir programos derinami tarpusavyje.

• Darbuotojams atstovauja darbuotojų atstovas, kuris išrenkamas visuotiniame susirinkime 2 metų laikotarpiui.

• Įstaigos vadovai personalo valdyme vadovaujasi demokratiškumo principais ir skatina darbuotojus pasidalytajai lyderystei.

• Įstaigos savivalda: Įstaigos taryba, Mokytojų taryba, Metodinė taryba. Veikia įstaigoje dvi metodinės grupės: pagalbos mokiniui specialistų ir ikimokyklinio, priešmokyklinio ir meninio ugdymo pedagogų.

2.6. Finansiniai ištekliai:

**•** Panevėžio lopšelis-darželis „Jūratė“ yra finansiškai savarankiška įstaiga, finansuojama savivaldybės biudžeto lėšomis, valstybės biudžeto lėšomis (mokinio krepšelis), paramos lėšomis ir įstaigos pajamų lėšomis (tėvų įmokos).

**•** Gaunamo finansavimo neužtenka visų reikalingų remonto darbų atlikimui: reikalinga užbaigti pastato bendrųjų patalpų (koridorių, laiptinių) remontus, įstaigos vidaus durų pakeitimus, atlikti santechnikos, elektros instaliacijos renovaciją, pakeisti grupių grindis, atnaujinti vaikų lovas, patalynę.

**•** Sukurta įstaigos apskaitos politika, vadovaujantis Viešojo sektoriaus apskaitos ir finansinės atskaitomybės standartais (VSAFAS).

• Lėšos racionaliai paskirstomos ir taupiai naudojamos, sprendimus derinant su bendruomene.

**•** Įstaigos bendruomenė išsamiai ir sistemingai informuojama apie gaunamus išteklius ir lopšelio-darželio finansinę būklę įstaigos internetiniame tinklalapyje.

2.7. Patalpos ir kiti materialiniai ištekliai:

• Įstaigos veiklos erdvės naudojamos tikslingai ir tinkamai, tačiau trūksta patalpų pagalbos specialistų darbo kabinetams įrengti, trūksta patalpų kokybiškam vaikų sportui, mažoje salėje sunku užtikrinti renginių kokybę.

• Ugdymo procesas vyksta saugioje, higienos normas ir taisykles atitinkančioje, tačiau ne visada šiuolaikiškoje aplinkoje.

• Lauko žaidimų aikštelių aplinka naujausius HN reikalavimus atitinka tik iš dalies: 2016 metais sunaikintos 6 nesaugios pavėsinės, tačiau likusių būklė taip pat prasta, kiemo danga vietomis nelygi.

• Dalis remonto ir renovacijos darbų atlikta: pastatas renovuotas iš išorės, pakeisti langai, sumontuoti langų ribotuvai.

• Būtina pakeisti seną vamzdyną ir kanalizaciją, atlikti tualetų ir prausyklų kapitalinį remontą, keisti grupių grindis, vidines duris, elektros instaliaciją ir šviestuvus, pakeisti vidaus patalpų duris.

• Reikia sistemingai atnaujinti kompiuterines programas, įsigyti kompiuterių, kitų mobiliųjų įrenginių, interaktyvių programų.

**IV SKYRIUS**

**ĮSIVERTINIMAS**

Kuriama veiklos įsivertinimo sistema. Veiklos įsivertinimas lopšelyje-darželyje „Jūratė“ atliekamas remiantis patvirtinta ikimokyklinio ugdymo mokyklos vidaus audito metodika. Įstaigos bendruomenė, norėdama tobulinti įstaigos veiklą, siekti optimalaus rezultato, kiekvienais metais įvertina įstaigos veiklą ,,plačiojo“ audito metodu, nusimato tobulinimui ,,problemų krepšelį“, bei vertina pokytį.

**SSGG analizė:**

|  |  |
| --- | --- |
| **Stiprybės**   * Išsilavinęs ir kvalifikuotas personalas. * Geras mikroklimatas įstaigoje. * Sėkmingai įgyvendinamas priešmokyklinis ugdymas. * Pagalbos mokiniui specialistų gausa ir pagalbos prieinamumas bei kokybė. * Papildoma ugdomoji veikla- krepšinio, anglų kalbos, sportinių šokių būreliai. * Renovuotas įstaigos pastatas (išorinė renovacija). * Patogi įstaigos geografinė padėtis mieste. * Patogus darbo laikas (paankstinta grupė, pailginto buvimo grupė). | **Silpnybės**   * Finansinių išteklių trūkumas ugdomosios aplinkos (vidaus ir kiemo) modernizavimui. Materialinė bazė neatitinka šiuolaikinių reikalavimų (trūksta šiuolaikinių ugdymo priemonių, būtinas santechninės įrangos, vaikiškų baldų (lovų) atnaujinimas, salės grindų, I-ojo aukšto grindų remontas, grupių apšvietimo keitimas). * Mobiliųjų įrenginių (kompiuterių) trūkumas ikimokyklinio ugdymo grupėse. * Nepakankamas tėvų įtraukimas į ugdymo procesą. * Patalpų trūkumas personalui. |
| **Galimybės**   * Personalo kompetencija, jos panaudojimas tenkinant vaiko individualius (saugumo, emocinius, socialinius), asmeninės raiškos poreikius ir teikiant psichologinę bei socialinę pagalbą. * Ugdymo/si proceso kokybės tobulinimas. * Šeimos ir įstaigos bendradarbiavimo tobulinimas. * Dalyvavimas finansuojamuose projektuose; socialinių partnerių paieška. * Naujų tradicijų kūrimas ir diegimas. * Darželio aplinkos ir priemonių panaudojimas vaikų sveikatos kompetencijos ugdymui. | **Grėsmės/pavojai**   * Personalo trūkumas ir motyvacijos mažėjimas dėl aukštų profesinės kompetencijos reikalavimų ir darbo užmokesčio neatitikimo. * Mokinio krepšelio lėšų trūkumas. * Didėjantis socialiai remtinų vaikų skaičius, auga įstaigai skolingų šeimų skaičius. * Aukšti vaikų, darbuotojų sergamumo rodikliai. * Tėvų pedagoginių, psichologinių žinių, socialinių įgūdžių stoka. |

**V SKYRIUS**

**LOPŠELIO-DARŽELIO VIZIJA**

,,...čia auga laimingiausi vaikai pasaulyje!...“

Besimokanti, reflektuojanti, kurianti prasmingus ryšius bendruomenė, pripažįstanti ugdytinių  unikalumą ir padedanti atsiskleisti kiekvieno vaiko  prigimtinėms galioms.

**VI SKYRIUS**

**LOPŠELIO-DARŽELIO MISIJA**

Panevėžio lopšelis-darželis ,,Jūratė“- efektyviai dirbanti ikimokyklinio ugdymo mokykla, teikianti kokybišką ikimokyklinį, priešmokyklinį ir specialųjį ugdymą, tenkinanti šeimos ir vaiko poreikius atskleidžiant jo savitumą.

**VII SKYRIUS**

**LOPŠELIO-DARŽELIO VERTYBĖS**

**Lyderystė**

**Lyderystę suprantame kaip nuolatinį tobulėjimą plėtojant savo stipriąsias asmenines ir profesines kompetencijas, todėl:**

* nuolat esame entuziastingi, siekiame būti priekyje, dirbti geriau, lanksčiau ir kūrybiškiau;
* **siekiame tobulėti ir keistis, nuolat ieškome** naujų, pažangesnių darbo priemonių ir metodų;
* **nuolat mokomės, kaupiame žinias, tobuliname kompetencijas ir gerąja patirtimi dalijamės su kolegomis;**
* **suprantame, kad inovacijos yra mūsų konkurencinio pranašumo pagrindas;**
* **priimame drąsius sprendimus ir jaučiamės atsakingi už juos;**
* **esame atsidavę darbui bei atviri naujovėms.**

**Pagalba**

Pagalba mums reiškia ne tik vidinę nuostatą padėti šalia esančiam, bet ir drąsą kreiptis pagalbos pačiam ir atvirai ją priimti, todėl:

- susidūrę su problemomis profesiniame kelyje ar asmeniniame gyvenime, aktyviai jas sprendžiame;

- pastebėję, kad kolega, ugdytinis ar jo šeimos nariai turi problemų, siūlome pagalbą įveikti problemas kartu;

- informuojame atsakingas institucijas ir atsakingus asmenis pastebėję smurto prieš vaikus požymių.

**Atsakingumas**

Atsakingumą suprantame, kaip laiku ir kokybiškai atliekamas pareigas, todėl:

- prieš imdamiesi veiklų ar veiksmų, išanalizuojame padėtį, įvertiname galimas pasekmes ir geranoriškai aptariame su kolegomis laukiamus rezultatus;

- laikomės duoto žodžio: vaikui, šeimai, kolegoms;

- pabaigiame pradėtus darbus iki galo ir mielai dalijamės gerąja patirtimi su kolegomis.

**Sąžiningumas**

Priimdami sąžiningumą, kaip vertybę, pirmiausia keliame aukštesnius reikalavimus sau:

- su kiekvienu vaiku elgiamės sąžiningai ir pagarbiai, besąlygiškai priimdami jį, kaip unikalią individualybę;

- nuomonę grindžiame faktais, ją pateikiame nepažeisdami kito žmogaus jausmų ir nuostatų;

- nemeluojame sau ir kitiems.

**Pagarba**

Pagarba mums reiškia besąlygišką aplinkos priėmimą, todėl:

- tikime, kad svarbiausia yra santykiai, todėl pagarbiai ir argumentuotai kalbėdamiesi bendruomenėje siekiame įstaigos vizijos įgyvendinimo.

- išklausome ir priimame įvairias nuomones ir pageidavimus (vaikų, šeimų, kolegų) be išankstinio nusistatymo;

- konstruktyviai priimame kritiką ir teikiame grįžtamąjį ryšį.

**Pasitikėjimas**

Pasitikėjimas, kaip vertybė mums reiškia veiklos laisvę, nevengiant įsipareigojimų, todėl:

- užduotis atliekame pasirinktu būdu, siekdami geriausio įmanomo rezultato;

- mokomės iš savo ir kolegų klaidų;

- esame susitapatinę su įstaiga, tikime jos vizija ir prisidedame prie jos siekimo.

**VIII SKYRIUS**

**STRATEGINIAI TIKSLAI**

1. Užtikrinti aukštą, šiuolaikišką ugdymo (si) paslaugų kokybę įvairių gebėjimų ir poreikių vaikams.
2. Plėsti ir puoselėti ryšius bendruomenėje ir su socialiniais partneriais, siekiant įstaigos įvaizdžio gerinimo ir veiklos kokybės.
3. Kurti saugią, higienos normas ir šiuolaikinę ugdymo (si) sampratą atitinkančią aplinką.

**IX SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |
| --- | --- | --- |
| 1. Tikslas: užtikrinti aukštą, šiuolaikišką ugdymo (si) paslaugų kokybę įvairių gebėjimų ir poreikių vaikams. | | |
| Uždaviniai | Priemonės | Kaitos požymiai |
| 1.1.Sukurti visai bendruomenei aiškų ir tikslingą į vaiką orientuoto ugdymo (si) turinio  planavimą ir proceso organizavimą. | 1.1.1. Metinių ugdymo planų, pritaikytų programų rengimo kokybės gerinimas siekiant dermės su visai įstaigos dokumentais.  1.1.2. Meninės raiškos ugdymo projektų (veiklos planų su gabiais muzikai ir dailei vaikais) rengimas.  1.1.3. Ikimokyklinio, priešmokyklinio ir meninio ugdymo pedagogų bei pagalbos mokiniui specialistų metodinių grupių veikla.  1.1.4. Metodinių dienų (seminarai, konferencijos) organizavimas įstaigoje.  1.1.5. Ugdymo turinio planavimo ir vaikų veiklos organizavimo stebėjimas ir vertinimas. | 90 proc. lopšelio-darželio pedagogų įgyja pedagogines  kompetencijas: domisi  naujovėmis, jas taiko pedagoginėje veikloje,  yra aktyvūs patirties skleidėjai, besidomintys kitų institucijų gerąja darbo patirtimi.  Išsiplečia pedagoginių kompetencijų taikymo galimybės.  Metodinių grupių veikla planinga ir teikianti realią naudą pedagogams kasdieninėje veikloje.  Visos ugdymo programos atitinka valstybės reikalavimus, atlieps ugdytinių poreikius, grupių savitumą. |
| 1.2.Kurti įstaigos veiklos kokybės įsivertinimo kultūrą. | 1.2.1. Kasmetinis visų darbuotojų veiklos įsivertinimas bei įsivertinimo aptarimas.  1.2.2. Kasmet vertinti įstaigos veiklos kokybę pasirinktais metodais. | Taikomi kolegialaus mokymosi principai.  Darbuotojai supranta įsivertinimo ir grįžtamojo ryšio svarbą asmeniniam tobulėjimui ir įstaigos veiklos tobulinimui.  Įstaiga kryptingai siekia strateginių tikslų, kasmet įsivertindama. |
| 1.3.Užtikrinti saugią, modernią ir inovatyvią ugdymo (si) aplinką. | 1.3.1. IT naudojimas ugdymo procese.  1.3.2. Naujų erdvių, skirtų tenkinti vaikų poreikiams: saviraiškai, tiriamajai veiklai ir eksperimentams, fiziniam aktyvumui kūrimas ir esamų tobulinimas (kieme, salėje, grupėse).  1.3.3. Žaislų, žaidimų, ugdymo priemonių įsigijimas grupės erdvėms bei pagalbos specialistų veiklai. | 2017-2019 metais įsigyta:  - po 2 mobiliuosius įrenginius, kurie bus naudojami ugdymo procesui tobulinti;  - 2017 metais įsigytos interaktyvios grindys, kuriomis naudosis visi įstaigą lankantys ugdytiniai ne rečiau, nei 1 kartą per savaitę.  Naudojant MK lėšas pagal galimybes įsigyta edukacinių žaislų ir žaidimų grupėms bei specialistų veiklai.  Kuriamos kiemo erdvės, atitinkančios higienos normas bei skatinančios vaikų judėjimo poreikį. |
| 1. Tikslas: plėsti ir puoselėti ryšius bendruomenėje ir su socialiniais partneriais, siekiant įstaigos įvaizdžio gerinimo ir veiklos kokybės. | | |
| * 1. Užtikrinti efektyvią bendruomenės švietimo, informavimo ir kvalifikacijos tobulinimo sistemą. | 2.1.1. Organizuoti kvalifikacijos tobulinimą bendruomenei: pedagogams, auklėtojų padėjėjoms.  2.1.2. Sukurti efektyvią, tikslingą ir savalaikę informacijos tekimo sistemą. | 2017-2019 metais organizuoti bent po 1 seminarą ar mokymus per metus visai bendruomenei, atsižvelgiant į bendruomenės poreikį ir įsivertinimo išvadas, kuriuose dalyvaus ne mažiau 70 procentų dirbančiųjų įstaigoje.  Visi įstaigoje dirbantys darbuotojai gaus tikslingą, sistemintą ir reikalingą informaciją laiku: ne mažiau, nei 60 procentų reikalingos informacijos bus suteikiama elektroninėje erdvėje, likusi – individualiai, informacijos stenduose ar susirinkimų metu. |
| * 1. Sukurti informatyvią, šiuolaikišką ir efektyvią tėvų informavimo ir švietimo sistemą. | 2.2.1.Tobulinti tėvų informavimo sistemą.  2.2.2.Organizuoti efektyvų, tėvų ir bendruomenės poreikius atitinkantį tėvų švietimą. | Svarbią informaciją, susijusią su įstaigos veikla ir ugdymo organizavimu pateikiama tėvams patogia forma: elektroniniu paštu, [www.facebook.com](http://www.facebook.com) paskyroje, o nuo 2018 metų rugsėjo mėnesio – elektroninio dienyno pagalba. 95 procentus tėvų tenkina informacijos pateikimo forma.  Nuo 2018 metų rugsėjo 1 dienos įstaigoje pradeda funkcionuoti elektroninis dienynas. Prieigomis naudojasi ne mažiau, nei 70 procentų tėvų.  Organizuojamas tėvų pedagoginis švietimas jiems aktualiais klausimais (susitikimai su vaikų gydytojais, TLK specialistais, psichologais ir t.t.) ne rečiau, nei 1 kartą per pusmetį. |
| * 1. Plėtoti socialinių partnerių tinklą, įgalinantį siekti kiekvieno vaiko individualios pažangos. | 2.3.1. Kurti naujus projektus įtraukiant miesto ir rajono, kitų miestų ikimokyklinio ugdymo įstaigas.  2.3.2. Bendradarbiauti su esamais socialiniais partneriais siekiant įstaigos veiklos kokybės.  2.3.3.Puoselėti tradicinius įstaigos renginius bei inicijuoti naujus.  2.3.4. Atnaujinti įstaigos atributiką. | Kiekvienais strateginiais metais rengiami projektai, inicijuojamos kitos veiklos įtraukiant įstaigas - partneres (kaitos požymis - ne mažiau, nei 3 veiklos miesto mastu;  1 respublikinis renginys) siekiant įstaigos veiklos viešinimo ir gerosios patirties sklaidos.  Palaikomi prasmingi ryšiai su esamais socialiniais partneriais siekiant individualios kiekvieno vaiko pažangos (ne mažiau 15 bendrų veiklų per metus).  Organizuojami visi tradiciniai įstaigos renginiai.  Bendruomenės iniciatyva organizuojamas ir minimas įstaigos veiklos 50-metis (2019 metų lapkritis).  Iki 2017 metų spalio mėnesio atnaujinta įstaigos atributika: herbas, vėliava. |
| 1. Tikslas: kurti saugią, higienos normas ir šiuolaikinę ugdymo (si) sampratą atitinkančią aplinką. | | |
| * 1. Atnaujinti įstaigos vidaus ir lauko erdves. | 3.1.1.Remontuoti grupių, kitas patalpas.  3.1.2.Ieškoti galimybių renovuoti įstaigos vamzdyną bei elektros instaliaciją.  3.1.3. Atnaujinti vaikų lovytes, baldus grupėse, specialistų kabinetuose.  3.1.4. Aprūpinti įstaigą IT priemonėmis.  3.1.5. Plėtoti kiemo judėjimo erdves. | Kiekvienais strateginiais metais:  - atnaujintos ne mažiau, nei 1 grupės grindys;  - atnaujintas ne mažiau, kaip 1 pagalbos specialisto kabinetas ar kita patalpa;  - atnaujintos bent 1 grupės vaikų lovytės;  - pagal poreikį – baldai grupėse ar pagalbos specialistų kabinetuose;  - įsigyta po 2 mobiliuosius įrenginius, kurie bus naudojami ugdymo procese;  - įsigytos interaktyviosios grindys ,,Funtronic“;  - kuriamos judėjimo erdves kieme.  Kasmet kreipiamasi į Panevėžio miesto savivaldybę prašant skirti lėšų vamzdyno ir prausyklų bei elektros instaliacijos renovacijai; lėšas gavus – jos sėkmingai įsisavinamos. |
| * 1. Užtikrinti Higienos normų laikymąsi įstaigoje. | 3.2.1.Tęsti virtuvės modernizavimą.  3.2.2.Atnaujinti vaikų maitinimo valgiaraštį.  3.2.3. Keisti įstaigos vidaus ir kiemo apšvietimo sistemą.  3.2.4. Periodiškai tikrinti higienos normų laikymąsi grupėse. | Atsižvelgiant į Higienos normas:  - kasmet įsigyti ar atnaujinti esamus virtuvės prietaisus pagal poreikį;  - kasmet renovuoti bent vienos grupės virtuvėlę;  - pakeisti bent vienos grupės šviestuvus per metus.  Iki 2017 metų rugsėjo 1 dienos atnaujinti vaikų maitinimo valgiaraštį ir pateikti jį tvirtinimui VMVT.  Užtikrinti grupių ir virtuvės periodinę higienos normų kontrolę ne rečiau, kaip kas 10 dienų. |

**X SKYRIUS**

**LĖŠŲ POREIKIS STRATEGIJAI ĮGYVENDINTI**

|  |  |  |  |
| --- | --- | --- | --- |
| Lėšų poreikis programai | Lėšos, tūkst. eurų | | |
|  | Metai | | |
| Priemonės pavadinimas |  |  |  |
| Finansiniai šaltiniai | 2017 | 2018 | 2019 |
| **1. Savivaldybė biudžetas** | **673,9** | **736,7** | **804,6** |
| Pajamos už suteiktas  paslaugas: |  |  |  |
|  |  |  |
| Mityba (tėvų ir savivaldybės) | 33,4 | 34,0 | 34,5 |
| Ugdymas (tėvų) | 15,6 | 16,5 | 17,0 |
| **Viso** | **49,0** | **50,5** | **51,5** |
|  |  |  |  |
| Mokinio krepšelio lėšos: |  |  |  |
| Darbo užmokestis | 141,6 | 155,8 | 171,4 |
| Soc. draudimas | 43,9 | 48,3 | 53,1 |
| Ryšiai | 0,6 | 0,7 | 0,7 |
| Vadovėliams | 0,4 | 0,7 | 0,9 |
| Mokimo priemonės | 3,0 | 3,5 | 4,0 |
| Kvalifikacijai kelti | 1,1 | 1,1 | 1,1 |
| Mokinio pažintiniai veiklai | 0,8 | 1,0 | 1,2 |
| **Viso** | **191,4** | **211,1** | **232,4** |
|  |  |  |  |
| Biudžeto lėšos aplinkai: |  |  |  |
| Darbo užmokestis. | 307,0 | 337,7 | 371,5 |
| Soc. draudimas | 95,1 | 104,6 | 115,1 |
| Mityba | 12,4 | 13,0 | 13,5 |
| Ilgalaikio turto remontas | 0,0 |  |  |
| Komunalinės paslaugos | 19,0 | 19,8 | 20,6 |
| **Viso** | **433,5** | **475,1** | **520,7** |
|  |  |  |  |
| **2. Kiti šaltiniai:** |  |  |  |
| 2% gyventojų pajamų |  |  |  |
| mokesčio | 3,5 | 3,8 | 4,0 |

**XI SKYRIUS**

**PLANO ĮGYVENDINIMO IR STEBĖSENOS PROCESAS**

Strateginio plano įgyvendinimo stebėsena atliekama viso proceso metu:

• Strateginio plano rengimo grupė pristato strateginį planą įstaigos mokytojų tarybos posėdžio metu, visuotinio susirinkimo metu, viešina įstaigos internetinėje svetainėje. Bendruomenės nariai turi galimybę stebėti, įvertinti kaip įgyvendinami strateginiai tikslai ir teikti siūlymus bei pageidavimus.

• Direktorius, direktoriaus pavaduotoja ugdymui, ūkvedys, vyr. buhalterė nuolat stebi ir vertina, ar įgyvendinami strateginiai tikslai, ar darbuotojai įvykdo pavestus uždavinius, ar vykdomų programų priemonės yra efektyvios ir atitinkamai patikslina uždavinius bei priemones kartą metuose.

• Vertinant strateginio plano įgyvendinimo efektyvumą naudojami šie duomenų šaltiniai: apklausos, veiklos vertinimas, grįžtamasis ryšys, kiekybiniai duomenys.

• Strategijos įgyvendinimas detalizuojamas metinėse veiklos programose. Strateginis planas gali būti tikslinamas kasmet.

• Už strateginio plano savalaikį, kokybišką įgyvendinimą atsakinga administracija, strateginio plano kūrimo darbo grupė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Panevėžio lopšelio-darželio ,,Jūratė“

Taryba, 2016-12-21

protokolo Nr. 23